Gandia aprova el Pla de Contingència de platja segura i estableix un aforament de més de 50.000 usuaris
19 juny 2020

## Gandia aprova el Pla de Contingència de platja segura i estableix un aforament de més de 50.000 usuaris19 juny 2020Última actualització: 14 juliol 2025

![](../gestion/img/CarolaWoodward_2368.JPG)  
  

Gandia es converteix en la primera ciutat de la Comunitat Valenciana i de les primeres d'Espanya en impulsar un Pla de Contingència per a la Gestió de Platges 2020 front al COVID-19. Este document recull les mesures contra l’emergència sanitària per a l’ús segur de les platges Nord, l’Auir, Venècia i Marenys de Rafalcaid, i especifica les temporades, l’horari de platges, la qualitat de l’aigua, o serveis i infraestructures, com ara, el salvament, l’ocupació de l’arena, els accesos, els banys, els jocs infantils o les instal·lacions esportives.

El Pla s’ha presentat este matí en una reunió telemática presidida per l’alcaldessa de Gandia, Diana Morant; i amb els regidors de Turisme, Seguretat, Sanitat i Serveis Bàsics, Vicent Mascarell, Nacho Arnau, Liduvina Gil i Miguel Ángel Picornell, respectivament; i tècnics dels diferents departaments municipals.

**Diana Morant** ha explicat que davant del repte d’afrontar el COVID-19 i donar garanties de seguretat a les platges, les Administracions han aprovat diferents decrets i recomanacions. Un dels decrets del Consell demana als municipis amb platges que elaboren un Pla de Contingència dirigit a l’emergència sanitària. Este és un document viu i transversal que implica sobretot a l’àrea de Turisme de l’Ajuntament, però també a les àrees de Sanitat, Serveis Bàsics i Neteja de les Platges i Seguretat.

  
Morant ha expresat que “_Estem preparats per a rebre als nostres visitants amb les millors mesures de seguretat. Som una destinació segura i la nostra platja està en disposició de garantir els paràmetres de qualitat que ens caracteritzen_"

El regidor de Turisme i Platges, **Vicent Mascarell**, ha explicat que l’arena de la platja és com una ciutat, i per tant s’ha de gestionar com a tal. El Pla de Contingència, en este sentit, ofereix les actuacions per garantir una apertura el més segura de les platges “_així com les mesures necessàries per a la protecció dels usuaris que ens visiten, i també del personal que desenvolupa les seues tasques en tots els serveis de les platges” “Amb un aforament de 50.000 persones a la platja, Gandia és imbatible_”.

D'aquesta manera, segons els riscos analitzats, des de l'Ajuntament de Gandia s'ha acordat la instal·lació o obertura d'infraestructures, així com la prestació dels serveis, considerant que poden ser prestats amb condicions de seguretat tant per als usuaris com per al personal de serveis.

Des de l'Ajuntament també s'ha calculat l'aforament de les platges, tenint en compte el grau d'ocupació i el seu ús. D'aquesta manera, la platja de l'Auir podrà albergar 18.864 persones, la platja Nord 31.338, Venècia 800 i Mareny sde Rafalcaid 7.600. En total, més de 55.000 persones d'aforament.